Stan Mikita

Stan Mikita, vlastným menom Stanislav Guoth (niekde sa uvádza aj Stanislav Gvoth) (* 20. máj 1940, Sokolče† 7. august 2018, Chicago, Illinois, USA) bol kanadský hokejista slovenského pôvodu, člen Hokejovej siene slávy a najproduktívnejší hokejista v NHL v 60. rokoch. Po ňom je pomenovaný zimný štadión v Ružomberku. 

 Život 
Stan Mikita sa narodil v Sokolčiach na Slovensku (dnes dedina zatopená Liptovskou Marou), ale v roku 1948 ho rodičia poslali za jeho strýkom a tetou do Kanady, kde prijal ich meno Mikita. Vyrastal v kanadskej provincii Ontário v mestečku St. Catharines, neďaleko Toronta. Tam aj začal hrať hokej. Je príslušníkom liptovského šľachtického rodu Gôt (Guoth) s predikátom z Gôtovian (Guoth de Guothfalva).

 Kariéra 
Po troch sezónach, ktoré odohral za St. Catharines Teepees, prestúpil Stan v roku 1959 do materského klubu Chicago Blackhawks. Už vo svojej druhej sezóne odohratej celej v drese jastrabov získal s tímom Stanley Cup a so šiestimi gólmi sa stal najlepším strelcom v play-off.

V nasledujúcej sezóne sa zo Stana Mikitu stala hviezda. Nastupoval v útoku s krídlami Kenom Wharramom a Abom McDonaldom resp. Dougom Mohnsom, v tom čase nazývanom „Scooter Line“. Stal sa najviac obávaným útočníkom v šesťdesiatych rokoch a vďaka nemu a jeho spoluhráčovi Bobbymu Hullovi disponovalo Chicago najsilnejším útokom dekády. V 60. rokoch sa Mikita štyrikrát stal najlepším strelcom ligy.

Vo svojich začiatkoch patril Mikita medzi najtrestanejších hráčov ligy, no potom, čo sa oženil sa rozhodol hrať čistejšie a napokon dvakrát vyhral Lady Byng Memorial Trophy, určenú pre najslušnejšieho hráča ligy. Údajne sa tak stalo po tom, ako mu raz po príchode domov zo série zápasov vonku manželka povedala, že pri sledovaní jedného zo zápasov v televízii sa jej ich malá dcéra, vidiac svojho otca často na trestnej lavici opýtala: „Mami, a prečo ocko musí stále sedieť tam dole?“

Posledné roky jeho kariéry sa niesli v znamení chronických zdravotných problémov spôsobených starými zraneniami. Preto v priebehu sezóny 1979/80 ukončil svoju hokejovú kariéru. V čase svojho odchodu patrilo v historických tabuľkách NHL Mikitovi druhé miesto v kanadskom bodovaní za Gordiem Howeom a v počte odohraných zápasov bol siedmy. V roku 1983 bol Stan Mikita uvedený do Hokejovej siene slávy NHL a v roku 2002 do Siene slávy slovenského hokeja.

Stanovi sa pripisuje aj vynález zahnutých čepelí hokejok, keď v jednom zápase sa mu čepeľ „nešťastne“ zakrivila po zaseknutí sa v špáre mantinelu. On a po ňom aj spoluhráči z tímu objavili čaro zahnutej čepele. Bol taktiež jedným z prvých hráčov, ktorí preferovali streľbu tzv. príklepom.

Stan Mikita v posledných rokoch pracoval vo svojom bývalom klube Chicago Blackhawks v oblasti marketingu.

 Štatistiky 
  Základná časť Play-offSezónaTímLigaZGABTM+/-PPSHGWZGABTM1956/57St. Catharines TeepeesOHL52163147129 -- -- -- -- 14 8 9 17 441957/58St. Catharines TeepeesOHL52314778146 -- -- -- -- 8 4 5 9 461958/59St. Catharines TeepeesOHL45385997197 -- -- -- -- -- -- -- -- --1958/59Chicago BlackhawksNHL30114 -- -- -- -- -- -- -- -- --1959/60Chicago BlackhawksNHL6781826119 -- -- -- --301121960/61Chicago BlackhawksNHL66193453100 -- -- -- --126511211961/62Chicago BlackhawksNHL7025527797 -- -- -- --1261521191962/63Chicago BlackhawksNHL6531457669 -- -- -- --632521963/64Chicago BlackhawksNHL70395089146 --1410736981964/65Chicago BlackhawksNHL70285987154 --806143710531965/66Chicago BlackhawksNHL6830487858 --1111612321966/67Chicago BlackhawksNHL7035629712 --815622421967/68Chicago BlackhawksNHL7240478714 -3132811571261968/69Chicago BlackhawksNHL7430679752 +17732 -- -- -- -- --1969/70Chicago BlackhawksNHL7639478650 +297088461021970/71Chicago BlackhawksNHL7424487285 +217041851318161971/72Chicago BlackhawksNHL7426396546 +16506831441972/73Chicago BlackhawksNHL5727568332 +31715157132081973/74Chicago BlackhawksNHL7630508046 +2462111561181974/75Chicago BlackhawksNHL7936508648 +1412068347121975/76Chicago BlackhawksNHL4816415737 -4601400041976/77Chicago BlackhawksNHL5719304920 -9614201101977/78Chicago BlackhawksNHL7618415935 +18602430301978/79Chicago BlackhawksNHL6519365534 +3401 -- -- -- -- --1979/80Chicago BlackhawksNHL1725712 +2000 -- -- -- -- --22 sezónCelkom NHL139454192614671270+15912712601555991150169
pozn.: PP = góly v presilovke, SH = góly v oslabení, GW = víťazné góly

 Ocenenia a úspechy 
 Stanley Cup – 1961 (ako prvý Slovák v histórii)
 Hart Trophy – 1967, 1968
 Art Ross Memorial Trophy – 1964, 1965, 1967, 1968
 Lady Byng Memorial Trophy – 1967, 1968
 Lester Patrick Trophy – 1976
 All-Star tím NHL – 1962, 1963, 1964, 1966, 1967, 1968
 Druhý All-Star tím NHL – 1965, 1970
 Hral v All-Star Game NHL – 1964, 1967, 1968, 1969, 1971, 1972, 1973, 1974, 1975

V historických tabuľkách NHL (po sezóne 2007/08) mu patrí:
 29. miesto v počte odohraných zápasov
 27. miesto v počte strelených gólov
 16. miesto v počte asistencií
 13. miesto v kanadskom bodovaní

 Referencie 

 Iné projekty 

 Externé odkazy 
 Biografia Stana Mikitu (anglicky)
 Stan Mikita v Slovenskej hokejovej sieni slávy 

Kategória:Kanadskí hokejisti
Kategória:Kanadskí hokejoví útočníci
Kategória:Hráči Chicago Blackhawks
Kategória:Kanadské osobnosti slovenského pôvodu
Kategória:Hokejisti slovenského pôvodu
Kategória:Členovia Siene slávy slovenského hokeja
Kategória:Členovia Hokejovej siene slávy
Kategória:Laureáti Radu Bieleho dvojkríža II. triedy
Kategória:Víťazi Stanleyho pohára
Kategória:Osobnosti na kanadských poštových známkach
Kategória:Osobnosti zo Sokolčí